Hnačka po prvom užití HAK Kelzy: Kedy kontaktovať lekára?
Dobrý deň,
užila som prvú tabletu lieku Kelzy (HAK) a do 10-tich hodín sa objavil vedľajší účinok hnačka. Mám hneď kontaktovať lekára alebo až po pár dňoch užívania a pretrvávajúcej hnačky ?
Ďakujem.
Dobrý deň.
Ďakujeme za Vašu otázku.
Akútna hnačka môže mať množstvo príčin a najčastejšie je spojená s konzumáciou nevhodných jedál. Može však byť spôsobená aj vírusmi, baktériami či parazitmi alebo užívaním niektorých liekov. Prejavuje sa častou (viac ako 3x denne) riedkou stolicou a kŕčmi v bruchu. AK máte podozrenie, že hnačku zapríčinila hormonálna antikoncepcia je potrebné upovedomiť o danej skutočnosti predpisujúceho lekára, ktorý zváži ďalší postup. V prípade, že však ťažkosti nie sú obmedzujúce, samovoľné ukončenie užívania lieku neodporúčam.
Prajem pekný zvyšok dňa.
S pozdravom
Mgr. Barbora Bičanovská